English: I thank Heledd Fychan for those questions. This does demonstrate the benefits of co-operation. This is one element of policy where both parties had a shared priority and could reach agreement on this in the co-operation agreement that we have. And I also agree that this is a first step; we all want to see the policy extended as best we can. It's not fair to say that some authorities are falling behind. I mentioned two or three authorities who, today, cannot fully commit to the target in April, but I wouldn't describe that as falling behind; we have six months before we get to that point. There are two schools that I'm aware of who are providing cold nutritious and healthy food on a temporary basis, but that description of falling behind isn't necessarily fair. The target has been reached and pupils are receiving meals as we had expected. In terms of the work that's ongoing in order to ensure that we look at the support and that that support is appropriate, that's been ongoing for some time. We're also working now to ensure that the eligibility criteria that have been used to date for all sorts of support that Government provides, that those will be impacted by the fact that you don't have to prove that you are eligible for free school meals in primary schools at the moment. And our work is ongoing with partners in developing new descriptions of that, so that we ensure, as Laura Anne Jones mentioned in her question, that nobody who's already benefiting from that misses out in future. One of the things that we are keen to ensure, as we extend the right to free school meals, is that we write to parents to remind them that, although they don't now have to be eligible for a free school meal, there is also a range of other things available for school pupils, and it's important that they apply for those too - school uniform, for example. But you will have heard the First Minister say earlier today that we're looking for all possible opportunities to ensure that any contact with the public sector does remind people that they have rights to benefits and other means of support, to ensure that they can take advantage of the broadest range of support available to them at a difficult time.
Welsh: Diolch i Heledd Fychan am y cwestiynau hynny. Mae hyn yn dangos manteision cydweithio. Dyma un o'r elfennau polisi lle roedd gan y ddwy blaid flaenoriaeth i weithredu, felly yn gallu dod i gytundeb ar hyn yn y cytundeb sydd gyda ni. Ac rwy'n cytuno hefyd mai cam cyntaf yw hwn; rŷn ni i gyd eisiau gweld y polisi yn cael ei ymestyn y gorau gallwn ni. Dyw e ddim yn deg i ddweud bod awdurdodau ar ei hôl hi. Gwnes i sôn am ddau neu dri awdurdod sydd ddim heddiw yn gallu ymrwymo'n gyfan gwbl i'r targed ym mis Ebrill, ond fyddwn i ddim yn disgrifio hynny fel bod ar ei hôl hi; mae chwe mis arall cyn ein bod ni'n cyrraedd y targed hwnnw. Mae dwy ysgol rwy'n ymwybodol ohonyn nhw yn darparu prydau bwyd oer, sydd yn faethlon ac yn iachus, dros dro, ond dyw'r disgrifiad eu bod nhw ar ei hôl hi dwi ddim yn credu yn deg. Mae'r nod wedi'i gyrraedd bod pobl yn cael prydau fel rŷn ni'n disgwyl iddyn nhw eu cael ar y cychwyn, fel rŷn ni ar hyn o bryd. O ran y gwaith sydd yn digwydd i sicrhau ein bod ni'n edrych ar gymhwysedd yn gyffredinol i sicrhau bod y gefnogaeth rŷn ni'n ei darparu yn addas, mae'r gwaith yna wedi bod yn digwydd ers cyfnod. Rŷn ni hefyd yn gweithio ar hyn o bryd i sicrhau bod y meini prawf sydd wedi bod yn cael eu defnyddio mor belled ar gyfer pob math o gefnogaeth mae'r Llywodraeth yn cynnig i bobl, bydd y rheini'n cael eu heffeithio gan y ffaith nad oes bellach rhaid profi eich bod chi'n gymwys ar gyfer pryd bwyd am ddim yn yr ysgol gynradd o leiaf. Mae gwaith yn digwydd ar hyn o bryd, gyda'n partneriaid, i edrych ar ddatblygu ffordd wahanol o ddisgrifio hynny, fel ein bod ni'n sicrhau, fel gwnaeth Laura Anne Jones hefyd ofyn yn ei chwestiwn, fod neb sydd eisoes yn manteisio ar y rheini yn colli allan yn y dyfodol. Un o'r pethau roeddwn i'n awyddus i'w sicrhau, wrth inni ymestyn yr hawl, fel petai, i brydau bwyd am ddim, yw ein bod ni'n ysgrifennu at rieni i'w hatgoffa nhw, er nad oes bellach rhaid iddyn nhw gymhwyso i gael pryd bwyd am ddim, fod ystod arall o bethau sydd ar gael o ran cefnogaeth ariannol i ddiwrnod ysgol, a'i bod hi'n bwysig cynnig am y rheini hefyd - gwisg ysgol ac ati. Felly, mae'r gwaith hwnnw wedi bod yn digwydd, ond, fel clywsoch chi'r Prif Weinidog yn dweud yn gynharach heddiw, mae'n rhaid chwilio am bob cyfle posib i sicrhau bod unrhyw gysylltiad â'r sector cyhoeddus mewn unrhyw ffordd yn atgoffa pobl bod ganddyn nhw hawl i fudd-daliadau a chefnogaeth arall, fel eu bod nhw'n sicrhau eu bod nhw'n manteisio ar yr ystod ehangach o'r hyn sydd ar gael i'w cefnogi nhw mewn amser anodd iawn.